A man with brown hair, blue eyes, and beardณเดชน์ ขณะออกสัมภาษณ์สื่อ ในปี 2556
บทความนี้รวบรวม รายชื่อผลงานของ **ณเดชน์ คูกิมิยะ** นักแสดงและนายแบบชาวไทย

ละครโทรทัศน์
------------

ณเดชน์เซ็นสัญญาเป็นนักแสดงในสังกัดสถานีโทรทัศน์ไทยทีวีสีช่อง 3 อย่างเป็นทางการครั้งแรกเมื่อวันที่ 22 ธันวาคม พ.ศ. 2551 และสัญญามีผลเริ่มต้นในปี พ.ศ. 2552 (ระยะเวลา 9 ปี)  ซึ่งณเดชน์ได้ประเดิมการแสดงละครโทรทัศน์ โดยมีผลงานเรื่องแรกคือ "เงารักลวงใจ" ในบทบาทของพระรองชื่อ *"นาวา"* โดยการพิจารณาเลือกณเดชน์เข้ามาแสดงในบทบาทนี้ "ยศสินี ณ นคร" ผู้จัดละครแห่ง บริษัท เมคเกอร์ วาย กรุ๊ป จำกัด กล่าวไว้ว่า *"เพราะ นาวาต้องนั่งรถเข็นเกือบครึ่งเรื่อง ดังนั้นต้องแสดงด้วยสีหน้า แววตาและคำพูด ไม่ได้มีท่าทางในการช่วงแสดง ซึ่งด้วยหน้าตา โครงหน้าของณเดชน์ ถือว่าแข็งแรงและดึงดูดได้"* หลังจากนั้นเขาก็ได้มีผลงานละครต่อเนื่องในโปรเจกต์ใหญ่ "4 หัวใจแห่งขุนเขา" ละครชุดฉลองครบรอบ 40 ปีไทยทีวีสีช่อง 3 โดยครั้งนี้ณเดชน์รับบทเป็นพระเอกเต็มตัวครั้งแรกในตอนที่มีชื่อเรื่องว่า "ดวงใจอัคนี" โดยรับบทเป็น *"อัคนี อดิศวร"* หรือ *"ไฟ"* ประกบคู่กับ "อุรัสยา เสปอร์บันด์" ที่รับบทเป็น *"อัจจิมา พศวัต"* หรือ *"จี๊ด"* รวมถึงเป็นนักแสดงร่วมคู่กันต่อใน "วายุภัคมนตรา" ของละครชุดนี้ด้วย

ละครเรื่องดวงใจอัคนี เป็นผลงานที่ทำให้ณเดชน์มีชื่อเสียงโด่งดัง ได้รับความนิยมอย่างกว้างขวาง จนได้รับฉายา "ซุปตาร์พันธุ์ข้าวเหนียว" จากสมาคมนักข่าวบันเทิง ประจำปี 2553 ความนิยมของละครเรื่องนี้ ส่งผลให้ณเดชน์และอุรัสยา ได้แสดงนำคู่กันต่อในเรื่องถัดไป 2 เรื่องได้แก่ เกมร้ายเกมรัก และธรณีนี่นี้ใครครอง ตามลำดับ ซึ่งเรื่องธรณีนี่นี้ใครครอง ณเดชน์ก็ยังได้ร้องเพลงประกอบละครของตนเอง เป็นครั้งแรกอีกด้วย ชื่อเพลง *"ให้รักมันโตในใจ"* เป็นผลงานที่ณเดชน์ประเมินคะแนนการร้องให้ตนเองเพียง 5 เต็ม 10 รวมทั้งได้รับการกล่าวขานและยกย่องจากประชานิยม สื่อบันเทิงต่าง ๆ ให้เป็นพระนางคู่ขวัญร่วมกัน นอกจากนี้ณเดชน์และอุรัสยา ยังได้รับรางวัลเกียรติยศส่งเสริมภาพลักษณ์ และผลงานจากสื่อมวลชนหลายสำนัก  ในปี พ.ศ. 2561 ณเดชน์ได้แสดงภาพยนตร์ "นาคี ๒" ซึ่งเป็นภาพยนตร์เรื่องแรกของช่อง 3 

### รายชื่อละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

สัญลักษณ์| † | หมายถึง ผลงานที่ยังไม่ออกอากาศ |

|
|  |
| ปี พ.ศ. | เรื่อง | รับบทเป็น | แสดงคู่กับ |
| 2553 | เงารักลวงใจ | นาวา กำธรภูวนาท |  |
| ธาราหิมาลัย | อัคนี อดิศวร (ไฟ) | อุรัสยา เสปอร์บันด์ |
| ดวงใจอัคนี |
| ปฐพีเล่ห์รัก |
| วายุภัคมนตรา |
| 2554 | เกมร้ายเกมรัก | สายชล / ชาร์ลส์ แมคโครวิท |
| 2555 | ธรณีนี่นี้ใครครอง | อาทิจ จิตสะอาด |
| 2556 | แรงปรารถนา | พิทยา พิพัฒนะ (พิท) | คิมเบอร์ลี แอน เทียมศิริ |
| 2557 | รอยรักหักเหลี่ยมตะวัน | ริว โอะนิซึกะ | อุรัสยา เสปอร์บันด์ |
| รอยฝันตะวันเดือด |
| 2558 | ลมซ่อนรัก | น.พ.ปราณนต์ ภานุวัฒน์ / ปราณ ปุณณเวช | ณฐพร เตมีรักษ์ธัญชนก กู๊ด |
| ตามรักคืนใจ | สีหนาท สัตตบุศย์ (นายสิงห์) | นิษฐา จิรยั่งยืน |
| 2560 | บ่วงหงส์ | สีหนาท สัตตบุศย์ (นายสิงห์) |
| เล่ห์ลับสลับร่าง | ผู้กองรามิล ทุ่งพระเพลิง | อุรัสยา เสปอร์บันด์ |
| 2561 | ลิขิตรัก The Crown Princess | นาวาตรีดวิน สมุทรยากร (ผู้พันดวิน) |
| 2562 | ลิขิตรักข้ามดวงดาว | อาจารย์อชิระ (ปัจจุบัน) / คุณหลวงเกื้อ (อดีต) | ภีรนีย์ คงไทย |
| 2564 | มนต์รักหนองผักกะแยง | ธรากร พันธุ์วิเศษ (เขียว) | เมลดา สุศรี |
| 2565 | ลายกินรี | ออกหลวงอินทราชภักดี (หลวงอินทร์) | อุรัสยา เสปอร์บันด์ |
| 2566 | สืบลับหมอระบาด | ขุนเขา วรพุฒิไชย (ขุน) | คิมเบอร์ลี่ แอน โวลเทมัส |
| 2567 | ใจขังเจ้า† | ออกขุนแสนผลาญ | รินรดา แก้วบัวสาย |
|

ละครเวที
--------

สัญลักษณ์| † | หมายถึง ผลงานที่ยังไม่ได้เปิดทำการแสดง |

|
|  |
| ปี พ.ศ. | เรื่อง | รับบท | จำนวนรอบ |
|
| 2567 | ฟ้าจรดทราย เดอะมิวสิคัล† | ชารีฟ | - |

ภาพยนตร์
--------

สัญลักษณ์| † | หมายถึง ผลงานที่ยังไม่ออกฉาย |

|
|  |
| ปี พ.ศ. | เรื่อง | รับบท | หมายเหตุ |
| 2556 | คู่กรรม | โกโบริ | - |
| 2561 | ครุฑ มหายุทธ หิมพานต์ | วัชรครุฑ | พากย์เสียง |
| นาคี ๒ | สารวัตรป้องปราบ ผดุงไทย | - |
| 2563 | อ้าย..คนหล่อลวง | ทาวเวอร์ | - |
| 2566 | ธี่หยด | ยักษ์ | ภาพยนตร์สยองขวัญเรื่องแรกของณเดชน์ |
| 2567 | ธี่หยด 2 | ยักษ์ |  |
|

โฆษณา
-----

ผลงานโฆษณาทางวิทยุโทรทัศน์ ชิ้นแรกของณเดชน์ที่ได้รับคือ หมากฝรั่ง Trident คู่กับ "พัชราภา ไชยเชื้อ" ก่อนที่ณเดชน์จะเข้ามาแสดงละครโทรทัศน์ ในฐานะนักแสดงอย่างเต็มตัว ตามมาด้วย ครีมอาบน้ำ โชกุบุสซึ โมโนกาตาริ โชกุบุสซึ เป็นชิ้นที่สอง และเมื่อณเดชน์มีชื่อเสียงจากผลงานละครโทรทัศน์ ทำให้ณเดชน์ได้เป็นผู้นำเสนอโฆษณาสินค้าต่าง ๆ เพิ่มขึ้นมากมาย โดยเจ้าของสินค้าต่าง ๆ ได้กล่าวเกี่ยวกับกลยุทธ์ในการเลือกณเดชน์มานำเสนอ อาทิเช่น มินิทเมด พัลพิ โดยมีจุดมุ่งหมายต้องการให้สื่อถึงกลุ่มเป้าหมายคือ คนรุ่นใหม่ คนทำงาน และครอบครัว ว่า *"เพื่อใช้ภาพลักษณ์ของณเดชน์ ในการตอกย้ำความแข็งแกร่งของตราสินค้าในฐานะผู้นำตลาด"* เครื่องดื่มชาเขียว โออิชิ ฟรุตโตะ ก็ได้ชี้แจงเหตุผลที่ใกล้เคียงกันว่า *"ณเดชน์ คูกิมิยะ มีภาพลักษณ์และสามารถเชื่อมโยงถึงกลุ่มเป้าหมายของสินค้า คือกลุ่มวัยรุ่นได้เป็นอย่างดี สามารถใช้ความหล่อ ทะเล้น กวน ถ่ายทอดออกมาในภาพยนตร์โฆษณาได้ ตรงกับคอนเซปต์ของโออิชิ ฟรุตโตะ ที่เป็นชาเขียวแท้ผสานผลไม้สายพันธุ์อารมณ์ดี"* ทางด้านบริษัทรถยนต์ มาสด้า 2 ซีดาน ซึ่งต้องการขยายกลุ่มเป้าหมายให้กว้างขึ้นกว่าเดิมให้เหตุผลว่า *"กลุ่มผู้ที่ถูกใจในรูปลักษณ์สปอร์ต ทันสมัย ขยายออกไปสู่กลุ่มผู้ที่มองในเรื่องความสามารถของรถ ผ่านการสร้างการรับรู้ถึงรายละเอียด คุณสมบัติ และฟังก์ชันต่างๆ ของรถ โดยเสนอผ่าน "ณเดชน์ คูกิมิยะ" ซึ่งสามารถเป็นตัวแทนของลูกค้ามาสด้า 2 ซีดาน ซึ่งก็คือกลุ่มคนรุ่นใหม่ในยุคดิจิตอล เอจ (Digital Age)"*

ส่วนสินค้าที่คัดเลือกโดยใช้จุดขายจากท้องถิ่นเกิดภาคอีสานของณเดชน์เจาะกลุ่มลูกค้าในต่างจังหวัด อย่างทรูมูฟ ธุรกิจให้บริการเกี่ยวกับโทรศัพท์มือถือ มีจุดประสงค์คือ *"เพื่อถ่ายทอดเรื่องราวให้เห็นถึงวิถีชีวิต ความฝัน และความต้องการในฐานะตัวแทนลูกอีสานคนหนึ่ง ที่มีความภูมิใจในความเป็นอีสาน และประสบความสำเร็จตามความใฝ่ฝันของตนเอง"* อติรุฒม์ โตทวีแสนสุข กรรมการผู้จัดการ ธุรกิจโมบายล์ บริษัท ทรู คอร์ปอเรชั่น จำกัด (มหาชน) บอกถึงความสำเร็จจากการทำภาพยนตร์โฆษณาทรูมูฟ ซิมฮักกัน ในปีที่แล้วว่า ส่งผลให้มีบริษัทมีฐานลูกค้าขยายเพิ่มมากขึ้นอย่างเป็นที่น่าพอใจ จึงได้ต่อสัญญาณเดชน์เป็นปีที่สองติดต่อกันทันที รวมทั้งวงสุดา มนัสบุญเพิ่มพูล ผู้จัดการทั่วไปฝ่ายโฆษณาและส่งเสริมการตลาด บริษัท ไทยยามาฮ่ามอเตอร์ จำกัด ได้กล่าวว่าเลือกณเดชน์ มาเป็นผู้นำเสนอโฆษณา เนื่องจาก ปีที่แล้วทางบริษัททำโฆษณาโดยใช้สโลแกนว่า "We Love Fino" ซึ่งให้ดาราแต่ละคนพูดถึงฟีโน่ในมุมมองของตนเองโดยไม่มีบท ซึ่งก่อนหน้านี้ณเดชน์ได้ใช้รถจักรยานยนต์ยี่ห้อนี้ เป็นพาหนะเดินทางไปเรียนที่มหาวิทยาลัยอยู่แล้ว ในการนำเสนอณเดชน์ได้ใช้การพูดภาษาอีสาน เวลาถ่ายทำสกู๊ปก็ได้ใช้รถของณเดชน์เอง เปลี่ยนแค่หมวกเก่า ๆ ของณเดชน์ มีความตอนหนึ่งว่า *"สิ่งที่เราได้ก็คือความเป็นธรรมชาติ ผู้บริโภคสมัยนี้ถ้าพรีเซ็นเตอร์โกหก หรือมัวแต่เก๊ก เขาดูออก สำหรับโฆษณาฟีโน่ ณเดชน์ไม่ใช่ดาราแต่เป็นตัวของเขาเอง"* รวมถึงหนังโฆษณาหลายเรื่อง ที่ได้แสดงคู่กับ "อุรัสยา เสปอร์บันด์" ซึ่งมีชื่อเสียงจากการแสดงนำคู่กันในละครโทรทัศน์อาทิเช่น เลย์, มิสทิน และยำยำ จัมโบ้ เป็นต้น โดยมีโฆษณาแรกเริ่มจาก นมโฟรโมสต์ เพื่อรณรงค์ให้คนไทยดื่มนมมากขึ้น ภายใต้สโลแกน *"สุขภาพดี 24 ชั่วโมง"* เลือกให้เป็นผู้นำเสนอร่วมกัน แต่ยังไม่ได้แสดงด้วยกัน สินค้าตัวแรกที่นำเสนอคู่กันคือมันฝรั่งทอดกรอบเลย์ ด้านวรวรรณ ไชยกำเนิด ผู้จัดการฝ่ายการตลาดของเลย์ เล่าถึงการที่เลือกณเดชน์และอุรัสยา เพราะทั้งคู่สนิทสนมมีมิตรภาพของความเป็นเพื่อนและพี่น้อง โดยกล่าวถึงผลตอบรับดังนี้ *"ถ้าดูจากกระแสตอบรับจากผู้ชม และผู้บริโภคของเลย์ก็ต้องบอกว่าส่งผลดีค่ะ เนื่องจากเลย์เป็นแบรนด์แรก ที่นำน้องทั้งสองคนมาเป็นพรีเซนเตอร์คู่กัน ทำให้ทั้งแฟนคลับและคนที่ชื่นชอบ ติดตามผลงานของน้องทั้งสองคนมาติดตามและบริโภคเลย์ ทำให้แบรนด์เลย์เป็นที่จดจำและอยู่ในใจผู้บริโภคได้มากขึ้น"* ไปจนถึงนาฬิกาโซวิล เอ ติตัส (Solvil et Titus) ที่ณเดชน์และอุรัสยาได้รับเลือกให้เป็นคู่แรกของประเทศไทยเอกศักดิ์ ตั้งสุจริตพันธ์ รองประธานฝ่ายการตลาด บริษัท เอไอเอ ประเทศไทย จำกัด ให้เหตุผลการตัดสินเลือกณเดชน์เป็นพรีเซนเตอร์คนใหม่ อนึ่งใจความว่า *"เรามองว่าการใช้ ณเดชน์ หรือพรีเซนเตอร์ท่านอื่นๆ จะช่วยสื่อถึงคีย์เมสเซจของผลิตภัณฑ์ได้ชัดเจน สร้างการรับรู้ และทำให้ผู้บริโภคเกิดความรู้สึกเชื่อมโยงกับแบรนด์และผลิตภัณฑ์ นอกจากนี้ กระแสความนิยม รวมทั้งบุคลิกความเป็นตัวณเดชน์เองก็ยังทำให้ภาพลักษณ์ของประกันชีวิตดูเทรนดี้และเข้าถึงกลุ่มผู้บริโภคหมู่มากได้"*

จากภาพลักษณ์ในแวดวงโฆษณา ณเดชน์ได้รับตำแหน่ง "เจ้าพ่อพรีเซ็นเตอร์" ของประเทศไทยในปี พ.ศ. 2554 อย่างเป็นทางการจากสำนักข่าว เอเอสทีวีผู้จัดการ  ได้รับรางวัล ขวัญใจพรีเซนเตอร์ จากงาน Star Party TV Pool Award 2011 (ฉลองครบรอบ 22 ปี นิตยสารทีวีพูล) ทำสถิติผลงานโฆษณาสูงที่สุดเป็นอันดับที่ 1 จาก 10 อันดับแรกของดาราที่มีผลงานรายได้รวมจากงานโฆษณา ประจำปี 2554 โดยนิตยสาร Request ฉบับเดือน กันยายน พ.ศ. 2554  อันดับที่ 1 จาก 10 ดาราสุดฮอต เจ้าพ่อเจ้าแม่พรีเซนเตอร์ โดยเว็บไซต์สนุกดอตคอม  ได้รับการกล่าวขานให้เป็นปรากฏการณ์ "ณเดชน์ฟีเวอร์"และ "โปรดักต์แชมเปี้ยน" หัวข้อ ถอดรหัส "ณเดชน์ โมเดล" จากนิตยสารวิเคราะห์ด้านการตลาด Positioning  และถูกจัดอันดับให้เป็น 1 ใน 12 คนบันเทิงรวย ผู้ทรงอิทธิพลครึ่งปีแรก 2555 ด้วยโฆษณาจำนวน 50 ตัว โดยนิตยสาร Requestทำสถิติสูงสุดเป็นอันดับ 1 ของดาราชายที่มีรายได้จากงานโฆษณามากที่สุด 80 ล้านบาท ประจำปี 2555 อีกเช่นกันต่อเนื่องจากปี 2554

เพลง
----

| ปี พ.ศ. | เพลง | ประเภท | ลิขสิทธิ์ | หมายเหตุ |
| --- | --- | --- | --- | --- |
| 2555 | ซัมเมอร์นี้ต้องมีเลย์ | เพลงประกอบภาพยนตร์โฆษณา  มันฝรั่งทอดกรอบ Lay's รสกุ้งมังกรกระทะร้อน ชุด "The Best of Summer" | โซนี่ มิวสิก เอ็นเตอร์เทนเมนท์ | ขับร้องคู่กับ อุรัสยา เสปอร์บันด์ |
| ให้รักมันโตในใจ | เพลงประกอบละคร เรื่อง "ธรณีนี่นี้ใครครอง" | จีเอ็มเอ็ม แกรมมี่ | แต่งโดย ณรงค์วิทย์ เตชะธนะวัฒน์ |
| เปลี่ยน | เพลงประกอบภาพยนตร์โฆษณา  เครือข่ายให้บริการโทรศัพท์เคลื่อนที่ TrueMove H 3G+ "โทรชัดเน็ตแรงถึงใจกว่าเดิม" | ทรูมูฟ-เอช |  |
| เปลี่ยนมาสนุกด้วยกัน | ขับร้องคู่กับ อุรัสยา เสปอร์บันด์ |
| 2556 | อิสระแบบชาวเอช | เพลงประกอบภาพยนตร์โฆษณา  เครือข่ายให้บริการโทรศัพท์เคลื่อนที่ TrueMove H 3G+ "แล้วคุณจะแรงแซงใคร" | ทรูมูฟ-เอช |  |
| หลงรักเลย | เพลงประกอบภาพยนตร์สั้น "หลงรักเลย" | มหาวิทยาลัยรังสิต |  |
| เลย์ซัมเมอร์ | เพลงประกอบภาพยนตร์โฆษณา  มันฝรั่งทอดกรอบ Lay's รส Original ชุด "ซัมเมอร์" | เลย์ | ขับร้องคู่กับ อุรัสยา เสปอร์บันด์ |
| เข้าถึงใจครูนักเรียนไทย | เพลงประกอบภาพยนตร์โฆษณา  เครือข่ายให้บริการโทรศัพท์เคลื่อนที่ TrueMove H 3G+ "เราเข้าถึงใจ" | ทรูมูฟ-เอช |  |
| อังศุมาลิน (ฮิเดโกะ) | เพลงประกอบภาพยนตร์ เรื่อง "คู่กรรม" | เอ็ม เทอร์ตี้ไนน์, แกรมมี่ |  |
| 2557 | หลบหน่อยพระเอกมา | เพลงประกอบภาพยนตร์โฆษณา  เครื่องดื่มนมเปรี้ยว Meiji ไพเกน โปร5 "ประโยชน์ดีดี อร่อยโดนใจ" | Meiji ไพเกน โปร5 |  |
| เลย์ซัมเมอร์ | เพลงประกอบภาพยนตร์โฆษณา  มันฝรั่งทอดกรอบ Lay's รส หอยเชลล์อบเนยกระเทียม ชุด "ลองแล้วรักเลย" | เลย์ | ขับร้องคู่กับ อุรัสยา เสปอร์บันด์ |
| แล้วเราจะได้รักกันไหม | เพลงประกอบละคร เรื่อง "รอยฝันตะวันเดือด" | จีเอ็มเอ็ม แกรมมี่ | แต่งโดย ณรงค์วิทย์ เตชะธนะวัฒน์ ขับร้องคู่กับ อุรัสยา เสปอร์บันด์ |
| 2558 | คำตอบสุดท้าย | เพลงประกอบภาพยนตร์สั้น "Mr.Peter Project ภารกิจพิชิตเธอ" | มหาวิทยาลัยรังสิต |  |
| ที่จริงฉันก็เจ็บ | เพลงประกอบละคร เรื่อง "ลมซ่อนรัก" | แชนเดอเลีย มิวสิค | แต่งโดย ณรงค์วิทย์ เตชะธนะวัฒน์ |
| 2559 | Happy Birthday | เนื่องในโอกาสพิเศษ "ครบรอบวันเกิดช่อง 3" | Ch3 Soundtrack Official เพลงละครช่อง 3 | แต่งโดย ณรงค์วิทย์ เตชะธนะวัฒน์ ขับร้องคู่กับ อุรัสยา เสปอร์บันด์ |
| 2561 | หน้าที่กับหัวใจ | เพลงประกอบละคร เรื่อง "ลิขิตรัก The Crown Princess" | Ch3 Soundtrack Official เพลงละครช่อง 3 | แต่งโดย ณรงค์วิทย์ เตชะธนะวัฒน์ ขับร้องคู่กับ พิมดาว พานิชสมัย |
| 2562 | รักที่รอวันลา | เพลงประกอบละคร เรื่อง "ลิขิตรักข้ามดวงดาว" | Ch3 Soundtrack Official เพลงละครช่อง 3 | แต่งโดย วิเชียร ตันติพิมลพันธ์ |
| 2563 | ORBIT | ซิงเกิ้ลแรกที่ลงมือทำเอง | ณเดชน์ คูกิมิยะ | แต่งโดย ณเดชน์ คูกิมิยะ |
| 2564 | อีสานบ้านเฮา | เพลงประกอบละคร เรื่อง มนต์รักหนองผักกะแยง | Ch3 Soundtrack Official เพลงละครช่อง 3 | ขับร้องร่วมกับ เมลดา สุศรี,ภูศิลป์ วารินรักษ์,อนุสรา วันทองทักษ์,สรพล ลูเซียโน่,นันท์ณภัส รดิสศิริจิรเดช |
| ชวนน้องเฮ็ดนา (Version เกี่ยว) | Ch3 Soundtrack Official เพลงละครช่อง 3 |  |
| บักแตงกวา | Ch3 Soundtrack Official เพลงละครช่อง 3 | ขับร้องคู่กับ ภูศิลป์ วารินรักษ์ |
| ขอใช้คำว่าแฟน | Ch3 Soundtrack Official เพลงละครช่อง 3 | ขับร้องคู่กับ เมลดา สุศรี |
| มาเด้อขวัญเอ้ย | Ch3 Soundtrack Official เพลงละครช่อง 3 |  |
| มีเบิด | Ch3 Soundtrack Official เพลงละครช่อง 3 | ขับร้องร่วมกับ เมลดา สุศรี,ภูศิลป์ วารินรักษ์,อนุสรา วันทองทักษ์,สรพล ลูเซียโน่,นันท์ณภัส รดิสศิริจิรเดช (โดยเพลงนี้ ณเดชน์ ได้ทำหน้าที่ทั้งแต่งคำร้อง ทำนอง และเรียบเรียงเสียงประสาน) |
| Know You Change My Life | ซิงเกิ้ลที่ 2 | ณเดชน์ คูกิมิยะ |  |
| เกาะช้าง | ซิงเกิ้ลที่ 3 | ณเดชน์ คูกิมิยะ | ร้องร่วมกับ น้องกานต์ กานต์สฤษฏิ์ น้องชาย มี ลูกหว้า พิจิกา มาร้องคอรัส |
| 2565 | ลำพัง (Lonely) | ซิงเกิลที่ 4 | ณเดชน์ คูกิมิยะ | ร้องร่วมกับป๊อก-ภัสสรกรณ์ จิราธิวัฒน์ |
| 2566 | อินเธอเวอร์ | เพลงประกอบโฆษณาเครื่องปรับอากาศไดกิ้น |  | ร้องร่วมกับยัวร์บอยทีเจ |
|

คอนเสิร์ต
---------

| ปี พ.ศ. | คอนเสิร์ต | จัดโดย | สถานที่ | เมื่อวันที่ | หมายเหตุ |
| --- | --- | --- | --- | --- | --- |
| 2553 | คิดถึงแม่ ครั้งที่ 13 | บริษัท เซิร์ช เอ็นเตอร์เทนเม้นท์ จำกัด | เอ็มซีซี ฮอลล์ เดอะมอลล์ บางกะปิ | 12 สิงหาคม | แขกรับเชิญพิเศษ |
| 2554 | PTT The Everlasting Concert | บริษัท ปตท. จำกัด | อิมแพ็ค อารีน่า เมืองทองธานี | 30 กรกฎาคม | แขกรับเชิญพิเศษ |
| 2555 | 4+1 Channel 3 Superstar Concert | บริษัท เซิร์ช เอ็นเตอร์เทนเม้นท์ จำกัด | อิมแพ็ค อารีน่า เมืองทองธานี | 4 กุมภาพันธ์ | ปิดโปรเจกต์ละครในโครงการ  4+1 Channel 3 Superstar  ครบรอบ 41 ปี ไทยทีวีสีช่อง 3 |
| RBSC Club Night Superstar Concert | เมืองไทยประกันชีวิต | ราชกรีฑาสโมสร | 24 พฤษภาคม | เฉพาะสมาชิกของทางสโมสร |
| PTT The Impression Concert | บริษัท ปตท. จำกัด | อิมแพ็ค อารีน่า เมืองทองธานี | 29-30 มิถุนายน | เฉพาะผู้ถือหุ้นกู้ ปตท.แขกรับเชิญพิเศษ |
| After Party of TAGNOC Games 2012 "Go Together Win Forever" (PTT Group - Sport Day 2012) | บริษัท ปตท. จำกัด | ศูนย์ประชุมมหาวิทยาลัยธรรมศาสตร์ ศูนย์รังสิต | 16 พฤศจิกายน | แขกรับเชิญพิเศษ |
| 2557 | Give Me 5 : Concert Rate A | Atime Showbiz | อิมแพ็ค อารีน่า เมืองทองธานี | 25 ตุลาคม |  |
| 2560 | Love is in the Air : Channel 3 Charity Concert | สถานีวิทยุโทรทัศน์ไทยทีวีสีช่อง 3 | อิมแพ็ค อารีน่า เมืองทองธานี | 29 เมษายน |  |
| 2561 | We Will Love You : Channel 3 Anniversary Concert | สถานีวิทยุโทรทัศน์ไทยทีวีสีช่อง 3 | ราชมังคลากีฬาสถาน | 10 มีนาคม |  |
| I AM MAI Concert | Atime Showbiz | รอยัลพารากอนฮอลล์ สยามพารากอน | 7 - 8 กรกฎาคม | แขกรับเชิญพิเศษ |
| 2562 | The Real Nadech Concert | Atime Showbiz | รอยัลพารากอนฮอลล์ สยามพารากอน | 19-20 พฤษภาคม | เป็นคอนเสิร์ตครั้งแรกของณเดชน์ |
|

งานด้านสังคม กิจกรรมรณรงค์ส่งเสริม และการกุศล
---------------------------------------------

รายชื่อผลงานและรางวัลทางด้าน สังคม การเป็นพรีเซ็นเตอร์รณรงค์ในกิจกรรมต่างๆ ที่ณเดชน์ได้ปฏิบัติทั้งของทางภาครัฐและเอกชน โดยกิจกรรมเพื่อสังคมที่ณเดชน์มีส่วนร่วม มีดังต่อไปนี้

พ.ศ. 2553
ณเดชน์ได้รับเลือกให้เป็นตัวแทนของ 1 ใน 12 สมาชิกโครงการ *"คนหล่อขอทำดี ปีที่ 3"* เข้าร่วมดูแลและอนุรักษ์ธรรมชาติ โดยขยายวงครอบคลุมต่าง ๆ ได้แก่ ผืนป่า สัตว์ป่า และท้องทะเล โดยได้ปฏิบัติภารกิจที่มีชื่อว่า *"อนุรักษ์ฝูงพะยูนที่ทะเลใต้"* ซึ่งโครงการนี้จัดขึ้นโดยนิตยสาร สุดสัปดาห์

พ.ศ. 2554
สภาศิลปินส่งเสริมพระพุทธศาสนาแห่งประเทศไทย ร่วมกับ กระทรวงวัฒนธรรมและองค์กรทางพระพุทธศาสนา ได้จัดพิธีมอบรางวัลศิลปินคุณธรรม ประจำปี 2554 ให้กับ 87 บุคคลสำคัญเนื่องในวันวิสาขบูชา โดยการจัดงานครั้งนี้ณเดชน์ เป็นหนึ่งในผู้ที่ได้รับเกียรติบัตรจากรางวัล "บุคคลผู้มีคุณธรรมส่งเสริมพระพุทธศาสนา" ต่อมาณเดชน์ได้รับเลือกให้เป็นตัวแทนติดต่อกันเป็นครั้งที่สองจาก 1 ใน 17 คน ของกิจกรรม *"คนหล่อขอทำดี ปีที่ 4"* โดยได้รับภารกิจ *"ทำบุญร่วมชาติ ตักบาตรร่วมขันด้วยหนังสือ"* ร่วมกับ *"พระมหาวุฒิชัย วชิรเมธี"* และเป็นคณะทูตของโครงการรณรงค์ต้านภัยมะเร็งเต้านม ประจำปี 2554 ซึ่งจัดขึ้นโดย สภากาชาดไทยณเดชน์และครอบครัว ร่วมบริจาคเงินทำบุญเนื่องในวันแม่แห่งชาติ 50,000 บาท สนับสนุนโครงการผ่าตัดเฉลิมพระเกียรติ 84 พรรษา ของศูนย์สมเด็จพระเทพรัตนราชสุดาฯ สยามบรมราชกุมารี แก้ไขความพิการบนใบหน้าและกะโหลกศีรษะ โรงพยาบาลจุฬาลงกรณ์ สภากาชาดไทย

สุดารัตน์และณเดชน์ คูกิมิยะ ในงานเปิดตัวหนังสือ *"ณเดชน์ในดวงใจ"*
พ.ศ. 2555
การตรวจคัดเลือกทหารกองเกินเพื่อเข้ารับราชการทหาร ประจำปี 2555 ทางกองทัพบก ได้รับเลือกให้ณเดชน์เป็นพรีเซ็นเตอร์ รณรงค์เชิญชวนชายไทยคัดเลือกทหาร โดยใช้สโลแกนว่า *"หัวใจของดารา คือ ศรัทธาของประชาชน หน้าที่ชายไทยทุกคน คือ การไปแสดงตน เพื่อเข้ารับการตรวจเลือกทหาร"*เรื่องราวอัตชีวประวัติจิปาถะต่าง ๆ ของณเดชน์ได้ถูกเขียนในหนังสือ "ณเดชน์ในดวงใจ" โดยมารดาบุญธรรมสุดารัตน์ คูกิมิยะ และณเดชน์ได้เล่าถึงมุมมองที่มีต่อผลงานการเขียนชิ้นแรก ของสุดารัตน์ด้วย จำหน่ายครั้งแรกในงานสัปดาห์หนังสือแห่งชาติครั้งที่ 40 ณ ศูนย์การประชุมแห่งชาติสิริกิติ์ เมื่อวันที่ 29 มีนาคม รายได้ทั้งหมดหลังหักค่าใช้จ่ายแล้ว ทั้งสุดารัตน์และณเดชน์นำไปบริจาคให้กับ 4 องค์กรการกุศล อันได้แก่ ครงการผ่าตัดเฉลิมพระเกียรติ โรงพยาบาลจุฬาลงกรณ์ สถาบันสุขภาพเด็กแห่งชาติมหาราชินี แผนกโรคหัวใจ โรงเรียนขยายโอกาสบ้านนายูง ตำบลนายูง อำเภอศรีธาตุ จังหวัดอุดรธานี และโรงเรียนขยายโอกาสบ้านบุ่งหมากลาน ตำบลปะโค อำเภอกุมภวาปี จังหวัดอุดรธานี กรมเชื้อเพลิงธรรมชาติ กระทรวงพลังงาน จัดงานแถลงข่าวโครงการ *"พลังงานสร้างชีวิต พลังความคิดสร้างชาติ"* โดยมีณเดชน์เป็นแอมบาสเดอร์ของโครงการนี้ และในปีเดียวกันนี้ก็ได้เป็น 1 ใน 13 ศิลปินชายผู้ปฏิบัติภารกิจของโครงการ *"คนหล่อขอทำดี ปีที่ 5"* ภายใต้ชื่อกิจกรรม *"รักชาติ ศาสน์ กษัตริย์"* อีกครั้งณเดชน์ได้รับเชิญไปเป็นวิทยากรการศึกษา ร่วมพูดคุยแลกเปลี่ยนประสบการณ์ แนะแนวนักเรียนที่ร่วมโครงการ *"บัณฑิตน้อยแบงคอค"* ต่อการเตรียมตัวเพื่อสอบแข่งขันเข้าศึกษาในระดับมหาวิทยาลัย เมื่อวันที่ 26 เมษายน ณ จุฬาลงกรณ์มหาวิทยาลัยวันที่ 6 กรกฎาคม พ.ศ. 2555 ณเดชน์ร่วมงานกิจกรรม "ปฏิบัติการเคลียร์ลึกคูซอยพิพัฒน์ คืนความสะอาด..ป้องกันน้ำท่วมฯ" ร่วมกับ สำนักงานเขตบางรัก พร้อมด้วยกลุ่มจิตอาสา ร่วมกันขุดลอกทำความสะอาดคลองในซอยพิพัฒน์ หรือซอยสีลม 5 ที่หน้าอาคาร ยูไนเต็ด ย่านสีลมเมื่อวันที่ 1 สิงหาคม ณเดชน์เดินทางไปเป็นวิทยากรแนะแนวการศึกษา "คณะที่ใช่เรา" โดยมหาวิทยาลัยรังสิต ร่วมกับสถานศึกษาในจังหวัดศรีสะเกษ ช่วงเช้าที่ โรงเรียนขุขันธ์ และช่วงบ่าย โรงเรียนศรีสะเกษวิทยาลัยสภาสังคมสงเคราะห์แห่งประเทศไทย ในพระบรมราชูปถัมภ์ ได้มีการมอบรางวัล ในการจัดงานวันแม่แห่งชาติ ปี 2555 ณเดชน์ได้รับรางวัลลูกที่มีความกตัญญูกตเวทีอย่างสูงต่อแม่ จาก 1 ใน 85 คนประเภท นักร้อง นักแสดง ศิลปิน โดยเข้ารับพระราชทานโล่ประกาศเกียรติคุณจากพระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ ที่อาคารใหม่ สวนอัมพร ณเดชน์ถูกรับเลือกจากสภากาชาดไทย ให้ทำหน้าที่เป็นทูตรณรงค์เผยแพร่ความรู้มะเร็งเต้านม ประจำปี 2555 ติดต่อกันอีกครั้งได้เป็นทูตมูลนิธิรามาธิบดีฯ โครงการ "คำว่าให้...ไม่สิ้นสุด" รณรงค์ร่วมบริจาคเงินสร้างศูนย์ปลูกถ่ายอวัยวะ โรงพยาบาลรามาธิบดี และมีการนำเสนอออกอากาศในรูปแบบของภาพยนตร์โฆษณาณเดชน์และครอบครัวได้จัดงานมหากฐินประจำปีของตระกูลคูกิมิยะ คืองานทอดกฐินพระราชทานสร้างโบสถ์วิหาร เจดีย์ ที่วัดสระเกศราชวรมหาวิหาร อำเภอแวงใหญ่ จังหวัดขอนแก่น เป็นการถวายพระมหากฐินประทานเพื่อถวายเป็นพระราชกุศลแด่พระบาทสมเด็จพระเจ้าอยู่หัว และได้ผลิตร่มที่พิมพ์ชื่อลายเซ็น โดยนำรายได้เป็นเงินทำบุญให้แก่วัด จัดขึ้นในวันที่ 18 พฤศจิกายน ได้ยอดเงินทำบุญจากประชาชนที่มาร่วมงานสูงถึง 4,174,277 บาท ซึ่งงานทอดกฐินในครั้งนี้ เป็นส่วนหนึ่งของภารกิจ คนหล่อขอทำดี ปี 5 ด้วย แรกเริ่มวางแผนโครงการสร้างบ้านดิน เพราะประสบกับปัญหา ลม ฟ้า อากาศ

พ.ศ. 2556
วันที่ 18 พฤษภาคม ที่ตำหนักสมเด็จฯ วัดสระเกศราชวรมหาวิหาร กรุงเทพฯ ณเดชน์เข้ารับรางวัล "ศิลปินครอบครัวพุทธมามกะ" เนื่องในเทศกาลวันวิสาขบูชา ประจำปี 2556 โดยรางวัลดังกล่าวพิจารณาคัดเลือกจากคณะกรรมการโครงการรวมดวงใจศิลปินเพื่อพระพุทธศาสนาแห่งชาติ อีกทั้งยังได้รับการแต่งตั้งจากมหาวิทยาลัยจุฬาลงกรณ์ราชวิทยาลัย ประกาศเกียรติคุณเป็นทูตพระพุทธศาสนาวิสาขบูชานานาชาติ ประจำปี พ.ศ. 2556 ด้วย ในปีนี้ ณเดชน์ได้รับเลือกทูตรณรงค์ต้านภัยมะเร็งเต้านม ปี 2556 ของศูนย์สิริกิติ์บรมราชินีนาถ โรงพยาบาลจุฬาลงกรณ์ สภากาชาดไทย เป็นครั้งที่ 3 ร่วมกับ ภูภูมิ พงศ์ภาณุ และมาริโอ้ เมาเร่อ

พ.ศ. 2558
ณเดชน์ได้เป็นส่วนหนึ่งในกิจกรรม Bike for Mom ปั่นเพื่อแม่ กิจกรรมจักรยานเฉลิมพระเกียรติสมเด็จพระนางเจ้าฯ พระบรมราชินีนาถ ที่จัดทำขึ้น เนื่องในโอกาสมหามงคลเฉลิมพระชนมพรรษา 83 พรรษา 12 สิงหาคม 2558 ซึ่งมีขึ้นในวันอาทิตย์ที่ 16 สิงหาคม 2558 โดยร่วมรณรงค์กิจกรรม และร่วมแสดงในมิวสิควิดีโอ "เพลงปั่นจักรยาน" กับเหล่าศิลปินนักแสดงทั่วฟ้าเมืองไทยหลากหลายค่ายหลากหลายสังกัด ซึ่งบทเพลงนี้เป็นบทเพลงที่ถูกประพันธ์ขึ้นเพื่อรวมพลังสามัคคีและเพื่อใช้ประกอบวันแห่งประวัติศาสตร์ในครั้งนี้ ประพันธ์คำร้องโดย ประภาส ชลศรานนท์, ทำนองโดย จักรพัฒน์ เอี่ยมหนุน และขับร้องโดย 4 นักร้องคุณภาพ ก้อง สหรัถ สังคปรีชา, บุรินทร์ บุญวิสุทธิ์, บี พีระพัฒน์ เถรว่อง และ ตูน อาทิวราห์ คงมาลัย ซึ่งตลอดการถ่ายทำมิวสิควิดิโอในครั้งนี้ ศิลปินแต่ละคนต่างปลาบปลื้มที่ได้ร่วมเป็นส่วนหนึ่งของหน้าประวัติศาสตร์ โดยพร้อมใจกันติดเข็มกลัดและสวมเสื้อจักรยานพระราชทานมาร่วมแสดง

ผลงานอื่น ๆ
-----------

พ.ศ. 2555
* พากย์ตัวการ์ตูนแอนิเมชันเรื่อง "ซุปเปอร์ฮีโร่ หล่อช่วยได้" เป็น "ฮีโร่เหลือง" ออกอากาศทุกวันศุกร์ เวลา 18.00 น. ทางไทยทีวีสีช่อง 3 เริ่ม 3 กุมภาพันธ์ พ.ศ. 2555 จนถึงวันที่ 27 กรกฎาคม ในปีเดียวกัน โดยพากย์ร่วมกับ ปกรณ์ ฉัตรบริรักษ์, ปริญ สุภารัตน์ , แอน ทองประสม และอุรัสยา เสปอร์บันด์ และออกอากาศอีกครั้งในวันที่ 22 มิถุนายน 2555 โดยใช้ชื่อรายการว่า ซุปเปอร์ฮีโร่ หล่อช่วยได้ ตอน สามฮีโร่รวมพลังบวก 1

อ้างอิง
-------

1. ↑  ศรศมน, "ณเดชน์ คูกิมิยะ", นิตยสารลิปส์ ฉบับปักษ์หลังมกราคม 2553 หน้า 79-81
2. ↑  แค่เด็กบ้านนอก 'ณเดชน์' ช่างถ่อมตัวเอง
3. ↑  ‘หมาก-มิ้นท์-ณเดชน์’ใหม่แกะกล่อง ขอแจ้งเกิดใน‘‘เงารักลวงใจ’’
4. ↑  "หล่อ" มาก่อน "ละคร" ใส่ออร่า *ไพเราะ เลิศวิราม, อังสุมาลิน ศิริมงคลกิจ*. Positioning Magazine 20 กุมภาพันธ์ 2555
5. ↑  ณเดชน์ คูกิมิยะ แรง!! แซงพระเอกรุ่นพี่
6. ↑  ฉายา'พิ้งกี้ 'ส่าหรีลี้รัก-'แอนนี่'ม่ายดีเอ็นเอ *หนังสือพิมพ์ข่าวสด.* วันที่ 21 ธันวาคม พ.ศ. 2553 ปีที่ 20 ฉบับที่ 7327
7. ↑  'เกมร้าย เกมรัก' คู่ขวัญ 'ณเดชน์-ญาญ่า' ข่าวไทยรัฐออนไลน์
8. ↑  พระเอกหนุ่มหล่อ "แบรี่ - ณเดชน์ คูกิมิยะ" รู้สึกดีใจที่มีคนชื่นชอบละครเรื่อง "ธรณีนี่นี้ใครครอง"
9. ↑  3ปีชีวิตที่เปลี่ยนไปของ'ณเดชน์ คูกิมิยะ' เก็บถาวร 2014-06-22 ที่ เวย์แบ็กแมชชีนkomchadluek.net *คอลัมน์ บันเทิงวันเสาร์ เรื่อง : ดวงใจ สอาดจิตต์ / เสาวลักษณ์ ปึงทมวัฒนากูล*
10. ↑  "ณเดชน์ - ญาญ่า คู่ขวัญคู่ใหม่ | Gossip star นิตยสารบันเทิง". คลังข้อมูลเก่าเก็บจากแหล่งเดิมเมื่อ 2012-05-11. สืบค้นเมื่อ 2012-05-10.
11. ↑  "ญาญ่า-ณเดช" คู่ขวัญ สนั่นจอ[*ลิงก์เสีย*]
12. ↑  ญาญ่า - ณเดชณ์ ดวงหนุนรับทรัพย์ แต่โอกาสพัฒนาเป็นเรื่องอนาคต
13. ↑  ณเดชน์ คูกิมิยะ เส้นทางซุป′ตาร์จุดเริ่มต้นที่ความหล่อ[*ลิงก์เสีย*]
14. ↑  พลัง ‘ณเดชน์’ ดันสินค้าวัยรุ่นโต[*ลิงก์เสีย*]
15. ↑  มินิท เมด เลือกใช้ "ณเดชน์ คูกิมิยะ" อีกราย
16. ↑  สินค้ากับ คาแรคเตอร์ "ดารา"[*ลิงก์เสีย*]
17. ↑  เหนื่อยหน่อยนะ "ณเดชน์"
18. ↑  YAMAHA อยากบุกอีสาน ก็ต้อง "ณเดชน์"
19. ↑  ""พรีเซ็นเตอร์" ผลัดใบ "ณเดชน์-ญาญ่า" มาแรง แซง "อั้ม-แพนเค้ก"". คลังข้อมูลเก่าเก็บจากแหล่งเดิมเมื่อ 2013-09-10. สืบค้นเมื่อ 2021-09-28.
20. ↑  สถิติเกี่ยวกับณเดชน์
21. ↑  โฟร์โมสต์ เปิดตัว "โฟร์โมสต์ แอมบาสเดอร์"
22. ↑  มูลค่า (อู้ฟู่) ณ นาทีทอง ‘ณเดชน์[*ลิงก์เสีย*]
23. ↑  โซวิล เอ ติตัส ปั้นสูตรรักฉบับไทย
24. ↑  ใครกัน? พรีเซนเตอร์เนื้อทอง[*ลิงก์เสีย*]posttoday.com
25. ↑  ยุคนี้ต้อง "ณเดชน์" ครองเมือง[*ลิงก์เสีย*]
26. ↑  ""ณเดชน์ คูกิมิยะ" กับตำแหน่งเจ้าพ่อพรีเซ็นเตอร์ และตัวเลข 100 ล้านบาท!". คลังข้อมูลเก่าเก็บจากแหล่งเดิมเมื่อ 2011-08-14. สืบค้นเมื่อ 2012-05-10.
27. ↑  ณเดชน์ คูกิมิยะ ฟันค่าโฆษณา 70 ล้าน ลั่นไม่กลัวภาษีย้อนหลัง
28. ↑  10 ดาราสุดฮอตเจ้าพ่อ เจ้าแม่พรีเซนเตอร์
29. ↑  "ณเดชน์ บาสเดอร์" ฟีเวอร์กว่านี้มีมั้ย?
30. ↑  ถอดรหัส "ณเดชน์ โมเดล" โปรดักต์แชมเปี้ยน
31. ↑   "6 ดาราแห่งศตวรรษ". นิตยสาร Request ฉบับที่ 43 วันที่ วันที่ 16มิ.ย.-30 มิ.ย. 2555 หน้า 28-34
32. ↑  ทอมครูซอันดับ1 ดาราชาย-ทำเงิน ของไทย 'ณเดชน์' นำโด่งคนเดียว
33. ↑  "คนหล่อขอทำดี ปี3". คลังข้อมูลเก่าเก็บจากแหล่งเดิมเมื่อ 2013-09-22. สืบค้นเมื่อ 2012-06-17.
34. ↑  ""ณเดชน์" นำทีมดารารับรางวัลคุณธรรม". คลังข้อมูลเก่าเก็บจากแหล่งเดิมเมื่อ 2011-05-21. สืบค้นเมื่อ 2012-06-17.
35. ↑  "ภารกิจ ณเดชน์ สุดสัปดาห์คนหล่อขอทำดี 4 รักชาติ ศาสน์ กษัตริย์". คลังข้อมูลเก่าเก็บจากแหล่งเดิมเมื่อ 2013-09-28. สืบค้นเมื่อ 2012-05-10.
36. ↑  คณะทูตคนดังของโครงการรณรงค์ต้านภัยมะเร็งเต้านม 2554
37. ↑  เพื่อโครงการผ่าตัดเฉลิมพระเกียรติ 84 พรรษา
38. ↑  "*ณเดชน์*พรีเซนเตอร์คัดเลือกทหาร". คลังข้อมูลเก่าเก็บจากแหล่งเดิมเมื่อ 2012-03-23. สืบค้นเมื่อ 2012-07-13.
39. ↑  ดึงณเดชน์ฯ ดาราชื่อดัง เป็นพรีเซ็นเตอร์ เชิญชวนชายไทยเข้ารับการเกณฑ์ทหาร
40. ↑  ณเดชน์ในดวงใจ บันทึกซุปตาร์ดังจากใจผู้เป็นแม่
41. ↑  แถลงข่าวโครงการ "พลังงานสร้างชีวิต พลังความคิดสร้างชาติ"
42. ↑  สุดสัปดาห์ คนหล่อขอทำดี ปี 5 รักชาติ ศาสน์ กษัตริย์
43. ↑  Bunditnoi Bangkok Meet & Greet with ณเดชน์
44. ↑  ศูนย์การศึกษาวิชาการบัณฑิตน้อยแบงคอค
45. ↑  "ณเดชน์"จิตอาสา-ควงไบรท์ขุดลอกคูคลอง
46. ↑  "โครงการดีของ ปี 55 ของทั้งจังหวัดศรีสะเกษ". คลังข้อมูลเก่าเก็บจากแหล่งเดิมเมื่อ 2012-10-03. สืบค้นเมื่อ 2012-08-04.
47. ↑   "เยาวเรศ ชินวัตร"รับเลือกแม่ดีเด่น "ณเดชน์-โตโน่-เปาวลี"ได้ลูกกตัญญู *หนังสือพิมพ์มติชน* วันที่ 07 กรกฎาคม พ.ศ. 2555 เวลา 13:27:06 น.
48. ↑  "พระองค์โสมฯ"ประทานรางวัลแม่ดีเด่นแห่งชาติ dailynews.co.th
49. ↑  แถลงข่าว "โครงการรณรงค์เผยแพร่ความรู้โรคมะเร็งเต้านมปี 2555"
50. ↑  ณเดชน์-ญาญ่า คำว่าให้...ไม่สิ้นสุด กับมูลนิธิรามาธิบดี
51. ↑  พระเอกซุป’ตาร์ ‘ณเดชน์’ โคตรหล่อ & ใจบุญ[*ลิงก์เสีย*]
52. ↑  งานทอดกฐินประทานวัดสระเกษ @ อ.แวงใหญ่ ขอนแก่น
53. ↑  ทำบุญร่วมชาติ ทอดกฐินร่วมคณะกับณเดชน์ เก็บถาวร 2013-01-17 ที่ เวย์แบ็กแมชชีนsudsapda.com
54. ↑  ณเดชน์-แพนเค้ก นำทีมดารา-นักร้องลูกทุ่งรับรางวัลศิลปินครอบครัวพุทธมามกะkhaosod.co.th
55. ↑  ณเดชน์-อั้ม-แพนเค้ก-กุ้ง สุทธิราช เข้ารับการแต่งตั้งทูตวิสาขโลกdailynews.co.th
56. ↑  คุณภูภูมิ พงศ์ภาณุ , คุณณเดชน์ คูกิมิยะ และคุณมาริโอ้ เมาเร่อ ... ทูตรณรงค์ต้านภัยมะเร็งเต้านม ปี 2556 ของศูนย์สิริกิติ์บรมราชินีนาถ โรงพยาบาลจุฬาลงกรณ์ สภากาชาดไทย
57. ↑  ศิลปินทั่วฟ้าเมืองไทยรวมพลัง ขอเป็นหนึ่งในหน้าประวัติศาสตร์ ร่วมแสดง MV เพลง "ปั่นจักรยาน" กิจกรรม BIKE FOR MOM ปั่นเพื่อแม่
58. ↑  'แอน' เอาใจน้องหนู ทำการ์ตูนสอนทำดี 'ซุปเปอร์ฮีโร่ หล่อช่วยได้'
59. ↑  แอน คืนกำไรให้คนดู "ซุปเปอร์ ฮีโร่ หล่อช่วยได้"นำ "ญาญ่า" ประกบ "ณเดชน์-หมาก-บอย"[*ลิงก์เสีย*]หนังสือพิมพ์สยามดารา เมื่อวันที่ 24 เมษายน 2555